open-index/open-wikipedia-markdown huggingface dataset:
Vuorijumaltenkukka

**Vuorijumaltenkukka** (*Dodecatheon meadia*) on jumaltenkukkien sukuun kuuluva laji. Kasvi on noin 20–30 cm korkea. Kukkien väri on aniliininpunainen tai vaaleanpunainen, paitsi että keskusta on keltainen. Kukinta-aika kestää toukokuulta kesäkuulle. Lehdet muodostavat ruusukkeen varren tyvelle. Ne ovat muodoltaan soikeita ja väriltään sinivihreitä. Kasvi menestyy puolivarjoisella kasvupaikalla, ravinteikkaassa ja multavassa maassa, jossa on seassa hiekkaa. Kasvit on hyvä suojata talveksi havuilla. Vuorijumaltenkukkaa käytetään usein kivikkoistutuksissa. Istutettaessa taimiväli on 25–30 cm.

## Lähteet

 
## Aiheesta muualla
* Suomen Lajitietokeskus: Vuorijumaltenkukka – ''Dodecatheon meadia''
Al Suomi

**Albert William ”Al” Suomi** (29. lokakuuta 1913 Eveleth – 23. syyskuuta 2014 La Grange) oli yhdysvaltalainen jääkiekkoilija. Hänellä oli suomalaisia sukujuuria; hänen isänsä oli Suomesta Yhdysvaltoihin muuttanut siirtolainen. Suomen pelipaikka oli vasen laitahyökkääjä. Hän pelasi kaudella 1936–1937 NHL:ssä viisi ottelua ilman tehopisteitä Chicago Blackhawksin riveissä. Uransa jälkeen hän perusti rautakaupan, josta jäi eläkkeelle vasta 94-vuotiaana. Vuonna 2013 Suomesta tuli tiettävästi ensimmäinen elossa oleva NHL-kiekkoilija, joka täyttää sata vuotta. Suomi kuoli syyskuussa 2014 100-vuotiaana kotonaan. 

## Lähteet
* 
* http://www.iltasanomat.fi/nhl/art-1288744714250.html 

### Viitteet
Jjun kieli

**Jju** on Nigerian Kadunan osavaltiossa puhuttu nigeriläis-kongolainen kieli. Sitä puhui SIL Internationalin mukaan äidinkielenään  ihmistä vuonna 1982. Jjun läheisin sukulaiskieli on tyap.

## Lähteet
Hevisaurus-elokuva

**Hevisaurus** on vuonna 2015 ensi-iltansa saanut Pekka Karjalaisen ohjaama suomalainen koko perheen seikkailuelokuva. Sen ovat käsikirjoittaneet Veli-Pekka Hänninen, Antero Arjatsalo ja Heikki Salo. Elokuvan pääosissa ovat Milo Snellman, Salli Siivonen, Kari Hietalahti ja Taneli Mäkelä. *Hevisaurus*-elokuva perustuu Hevisaurus-brändiin ja tunnettuihin dinosaurushahmoihin.

## Näyttelijät

### Hevisaurus-yhtye

## Arvostelu
* Vikman, Episodi,

## Lähteet
Brutus (auto)

**Brutus** on saksalaisen Auto- und Technikmuseum Sinsheimin 1900-luvun alun tyyliin rakennettu kilpa-auto. Ajoneuvon tekee erityiseksi siinä käytetty valtava 1920-luvun 47 litrainen BMW VI -V12-moottori. Brutusta rakennettiin vuosina 1998-2006.

## Rakenne ja moottori
Brutuksen alusta on saatu vuoden 1907 amerikkalaisesta paloautosta. Auton BMW VI-moottori tuottaa 550 hevosvoimaa, kun moottori kiertää 1530 kierrosta minuutissa (rpm). Tehoa voidaan kasvattaa hetkellisesti jopa 750 hevosvoimaan moottorin kiertäessä 1700 rpm. Autossa on kolme vaihdetta ja moottorin teho välittyy taka-akselille ketjun avulla. Siinä on jarrut vain taka-akselilla.

## Kuvia

File:2007-06-16 Brutus (06) 12-Zyl.-Flugmotor.JPG|12-sylinterisen moottorin toinen puoli
File:2007-06-16 Brutus (07).JPG|Voimansiirron ketju
File:Motorshow Essen 2013-11-30 11-26-41 (11732887104).jpg|Brutus Essenissä 2013


## Brutus mediassa
Brutusta on esitelty Top Gearin kauden 18 kuudennessa jaksossa, jossa Jeremy Clarkson pääsee ajamaan myös itse autoa.

## Lähteet

## Aiheesta muualla

*More on the BMW Brutus - Top Gear
Valkojumaltenkukka

**Valkojumaltenkukka** (*Dodecatheon dentatum*) on jumaltenkukkien sukuun kuuluva laji. Sitä tavataan luonnonvaraisena Pohjois-Amerikan länsiosissa. Kasvi on 10–50 cm korkea. Se kukkii keväällä ja on kesällä eräänlaisessa lepotilassa. Kukkien väri on valkoinen. Lehdet muodostavat ruusukkeen varren tyvelle. Kasvi menestyy aurinkoisella tai puolivarjoisella kasvupaikalla humuspitoisessa ja hyvin vettä läpäisevässä maassa. Valkojumaltenkukkaa käytetään usein kivikkoistutuksissa.

## Lähteet

## Aiheesta muualla
* United States Department of Agriculture (USDA): ''Dodecatheon dentatum''
Kloralodoli

**Kloralodoli** tai **klorheksadoli** on kemiallisesti kloraalihydraattia muistuttava, eettereihin ja organoklorideihin kuuluva sedatiivinen ja hypnoottinen lääkeaine.

## Aiheesta muualla
* PubChem: Chlorhexadol 
* DrugBank: Chlorhexadol 
* Kyoto Encyclopedia of Genes and Genomes (KEGG): Chloralodol 
* ChemBlink: 2-Methyl-4-(2,2,2-Trichloro-1-Hydroxyethoxy)Pentan-2-Ol
FS Trombe (1925)

**Trombe** oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.

## Valmistus

Alus tilattiin Bordeaux'sta Forges et Chantiers de la Girondelta, missä köli laskettiin 5. maaliskuuta 1924. Alus laskettiin vesille 29. joulukuuta 1925 ja otettiin palvelukseen 27. lokakuuta 1927.

## Palvelus
Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.

Saksan miehittäessä Vichyn Ranskan *Trombe* oli huollettavana Toulonissa, jossa saksalaisjoukot valtasivat aluksen. Alus luovutettiin Italialle, joka liitti sen laivastoonsa nimellä *FR23*. Italian antauduttua 1943 alus palautettiin Ranskan laivastolle. Alus vaurioitui 17. huhtikuuta 1945 San Remon edustalla pahoin Saksan laivaston moottoritorpedoveneen laukaisemasta torpedosta. Se poistettiin alusluettelosta helmikuussa 1950.

## Lähteet
*
*

### Viitteet
Eric Gryba

**Eric Gryba** (s. 14. huhtikuuta 1988) on kanadalainen ammattilaisuransa lopettanut jääkiekkoilija. Gryba varattiin Ottawaan kolmannella kierroksella .

## Ura
31. maaliskuuta 2010 Ottawa Senators teki kaksivuotisen tulokassopimuksen Gryban kanssa. 16. helmikuuta 2013 Gryba teki NHL-debyyttinsä vierasottelussa Toronto Maple Leafsia vastaan. 

Uransa ensimmäisen pisteen Gryba sai syöttäessään maalin 19. helmikuuta 2013 New York Islandersia vastaan. Ensimmäisen NHL-maalinsa Gryba teki 23. maaliskuuta 2013 Tampa Bay Lightningia vastaan. 

2. toukokuuta 2013 ensimmäisessä pudotuspeliottelussaan Montreal Canadiensia vastaan pelannut Gryba taklasi kyseenalaisesti avojäällä Lars Elleriä tämän vastaanottaessa Raphael Diazin antamaa syöttöä. Taklauksen seurauksena Eller kaatui jäähän ja jäi siihen makaamaan. Hänet jouduttiin viemään jäältä pois paareilla. Gryba sai myöhemmin taklauksestaan kahden ottelun pelikiellon. 

26. kesäkuuta 2014 Gryba teki Ottawan kanssa kahden vuoden jatkosopimuksen, jonka arvo oli 2,5 miljoonaa dollaria.

27. kesäkuuta 2015 Gryba siirtyi vaihtokaupassa Senatorsista Edmonton Oilersiin.

## Lähteet
Harem – väkivallan valtakunta

**Harem – väkivallan valtakunta** () on William Halen ohjaama yhdysvaltalainen televisioelokuva vuodelta 1986. Televisioelokuva on genreltään seikkailuhenkinen jännitysdraama, ja sen pääosissa ovat Nancy Travis, Omar Sharif ja Ava Gardner. *Harem* kertoo 1900-luvun alun brittiläisnaisesta, joka siepataan ja myydään turkkilaiseen haaremiin, missä nainen taistelee elämästään ja suojelee siveyttään.

*Harem – väkivallan valtakunta* kuvattiin Technicolor-elokuvausmenetelmällä Espanjan Andalusian Almodóvar del Ríossa, Granadassa, Rondassa ja Sevillassa sekä Marokon El Aaiúnissa, Englannin Lontoossa ja Tunisian Tunisissa. *Haremin* tuotantoyhtiöinä olivat Highgate Pictures ja New World Television. *Harem – väkivallan valtakunta* ensiesitettiin Yhdysvaltain televisiossa 9. helmikuuta vuonna 1986. Isossa-Britanniassa televisioelokuva esitettiin kahdessa osassa 10. ja 11. tammikuuta 1988. *Harem* on julkaistu VHS:lle ja DVD:lle.

## Näyttelijät

## Lähteet

## Aiheesta muualla
* 
*
The Serpent Creation

**The Serpent Creation** on suomalaisen blackened death metal -yhtye Forgotten Horrorin esikoisalbumi. Se julkaistiin 2. syyskuuta 2011 levymerkillä Woodcut Records.

## Kappaleet
Kaikki kappaleet säveltänyt ja sanoittanut Tuomas Karhunen.

#
#
#
#
#
#
#
#

## Kokoonpano
;Yhtye
* Cult – laulu, kitara
* Corpse – bassokitara
* Kassara – rummut

;Tuotanto
* Jari "Tupi" Tuomainen – äänittäjä, miksaaja
* Sami Jämsén – masteroija
* Ketoladog – kansikuva
* Érika M. Jansen – grafiikka
* Kalle Pyyhtinen – layout

## Arvostelut
* Global Domination: 8/10
* Imperiumi: 7/10
* Kaaoszine: 
* Lammaszine: *positiivinen*

## Lähteet

## Aiheesta muualla
* 
* ''The Serpent Creation'' discogs.com -sivustolla
Zack Smith

**Zack Smith** (s. 5. huhtikuuta 1988 Maple Creek Saskatchewan) on kanadalainen entinen jääkiekkoilija.

## Ura
Ottawa Senators varasi Smithin NHL:ään kolmannella kierroksella numerolla 79 . Hänet oli rankattu pohjoisamerikkalaisista kenttäpelaajista sijalle 108. 

Neljän WHL-joukkue Swift Current Broncosissa pelatun kauden jälkeen Smith siirtyi try out -sopimuksella AHL-joukkue Manitoba Mooseen. Hän pelasi Moosen paidassa kuusi ottelua pudotuspeleissä. Hän sai niissä yhden syöttöpisteen.

Kaudella 2008–2009 Smith teki Ottawan kanssa tulokassopimuksen ja osallistui joukkueen harjoitusleirille. Hän pelasi joukkueessa 21. syyskuuta saakka, jonka jälkeen siirtyi AHL-farmijoukkue Binghamton Senatorsiin. NHL-debyyttinsä Smith teki 29. marraskuuta 2008, kun hänet kutsuttiin pelaamaan New York Islandersia vastaan. Hän ei saanut pisteitä ottelussa. Ensimmäisen maalin ja pisteen Smith teki 16. tammikuuta 2010 Montreal Canadiensia vastaan. Smith pelasi pudotuspeleissä kuusi ottelua.

20. toukokuuta 2011 Ottawa teki Smithin kanssa kaksivuotisen ja yksisuuntaisen jatkosopimuksen. Ensimmäisellä täydellä kaudellaan Smith pelasi runkosarjassa 81 ottelua, joissa teki 14 maalia ja 26 pistettä. Pudotuspeleissä hän pelasi seitsemässä ottelussa. Smith pelasi Ottawassa lopulta yhteensä 612 ottelua, joissa hän teki yhteensä 94 maalia ja 99 syöttöä.

Heinäkuussa 2019 Senators kauppasi Smithin Chicago Blackhawksiin, josta se sai vaihdossa Artem Anisimovin.

## Lähteet
Brandstadin kirkko

**Brandstadin kirkko** () on rakennus Sjöbon kunnassa Ruotsissa. Kirkko on rakennettu 1100-luvun lopussa romaaniseen tyyliin. Alun perin kirkko koostui runkohuoneesta, matalammasta ja kapeammasta kuorista ja puolipyöreästä apsiksesta. Vanhimmat osat kirkosta on rakennettu hiekkakivestä.

Kuorin pohjoisseinässä on 1250-luvulla tehtyjä maalauksia, jotka otettiin esiin vuonna 1952. Katossa ja triumfikaaressa on maalauksia, jotka on tehnyt maalari Axel Kulle vuonna 1928.

Kastemalja on yhtä vanha kuin kirkko ja sen tekijänä pidetään Mårten Stenmästarea, joka oli aktiivinen vuoden 1170 tienoilla. Maljassa on riimuja muistuttavia kuvioita, joita kukaan ei ole osannut tulkita ja niillä saattaa olla vain koristeellinen tarkoitus.

## Lähteet
* Vollsjö församling: Brandstad kyrka
Valo (Sakari Kukon albumi)

**Valo – Spirituals from Europe** on vuonna 2013 julkaistu Sakari Kukon viides sooloalbumi, joka musiikillisesti on jatkoa hänen kolmelle edelliselle hengellisiä sävellyksiä sisältäneelle soololevylleen. Albumilla on mukana Valo-kvartetti -niminen osittain uusittu kokoonpano, jossa Samuli Mikkosen on korvannut pianistina Iro Haarla. *Valo* on tallennettu studiossa ilman päällekkäisäänityksiä. Suomalaisten sävellysten lisäksi se sisältää myös eurooppalaista materiaalia, josta osa on joululauluja.

Albumin kappaleita esitettiin ensimmäisen kerran konsertissa elokuussa 2014 Espoon tuomiokirkossa Urkuyö ja Aaria -festivaalilla. 
    
## Muusikot
*Sakari Kukko – saksofoni
*Iro Haarla – piano, harppu
*Ulf Krokfors – kontrabasso
*Mika Kallio – rummut

## Kappaleet
Virsien numerot ovat vuoden 1938 virsikirjasta lukuun ottamatta virttä numero 373, joka on uudesta virsikirjasta vuodelta 1986.
#  (säv. suomalainen kansansävelmä, virsi nro 28)
#  (säv. sveitsiläinen joululaulu, Ilmari Hannikainen)
#  (säv. Ilmari Hannikainen)
#  (säv. Heikki William Pöyhtäri, virsi nro 301)
#  (itävaltalainen kansansävelmä)
#  (säv. Armas Maasalo)
#  (ranskalainen kansansävelmä, virsi nro 478)
#  (saksalainen kansansävelmä, virsi nro 333)
#  (säv. Armas Maasalo, virsi nro 373)
#  (säv. Ole Bull)
#  (säv. suomalainen kansansävelmä, virsi nro 623)
#  (säv. portugalilainen joululaulu, John Francis Wade)
#  (säv. Martti Hela)
#  (säv. suomalainen kansansävelmä, Sakari Kukko)
#  (säv. P. J. Hannikainen)

::Bonus-raidat:
#   (kansansävelmä)
#  (kansansävelmä)

## Lähteet
*Valo – Spirituals from Europe Fono-äänitetietokanta

### Viitteet
Ulvilan murhamysteeri

**Ulvilan murhamysteeri** on Pekka Lehdon ohjaama dokumenttielokuva vuodelta 2014. Elokuva kertoo Ulvilassa vuonna 2006 tapahtuneen henkirikoksen, niin sanotun Ulvilan surman, tutkinnasta ja oikeusprosessiin liittyvistä vaiheista.

Elokuva esitettiin ensimmäisen kerran Sodankylän elokuvajuhlilla 13. kesäkuuta 2014. Myöhemmin syyskuussa elokuva nähtiin Rakkautta ja anarkiaa -festivaaleilla ja elokuvan ensi-ilta elokuvateattereissa oli 3. lokakuuta 2014. Elokuva esitettiin televisiossa Yle TV1:llä 16. maaliskuuta 2015, ja se keräsi keskimäärin 505 000 katsojaa.

## Taustaa

Jukka S. Lahti kuoli kotonaan henkirikoksen uhrina joulukuun ensimmäisenä yönä 2006. Neljän lapsen äiti Anneli Auer soitti hätäkeskukseen, minkä aikana surmaaja viimeisteli teon. Auerin ja hänen lastensa kertomusten perusteella poliisi alkoi etsiä ikkunasta sisään tullutta tummiin pukeutunutta mieshenkilöä henkirikoksesta epäiltynä. Kolme vuotta myöhemmin vuonna 2009 poliisi pidätti teosta epäiltynä uhrin vaimon, Anneli Auerin.

Elokuvan ohjaaja Pekka Lehto kertoo kiinnostuneensa Auerin tapauksesta vuonna 2009, kun poliisi alkoi epäillä tätä tekijäksi. Elokuvan tekemisestä tiedotettiin keväällä 2011, kun henkirikosta käsiteltiin ensimmäisen kerran Vaasan hovioikeudessa. Elokuvaa kuvattiin kolme vuotta ja sitä leikattiin vuosi.

Dokumentti ei ota kantaa siihen, onko Auer syyllinen miehensä murhaan. Elokuva käsittelee tapauksen tutkintaa ja siihen liittyviä oikeusprosesseja. Elokuvassa esiintyvät muun muassa tapauksen kolme tutkinnanjohtajaa. Lehto on vihjannut elokuvan mahdollisesta jatko-osasta.

## Arviot
* Bassoradio: 
* Demari: 
* Episodi: 
* Film-O-Holic: 
* Filmgoer: 
* Iltalehti: 
* Ilta-Sanomat: 
* MTV3: 
* Nyt: 

## Lähteet

## Aiheesta muualla
* ''Dokumenttiprojekti: Ulvilan murhamysteeri'' Ylen sivuilla
* 
*
Zhao Qinggang

**Zhao Qinggang** (s. 24. heinäkuuta 1985) on kiinalainen keihäänheittäjä. Zhaon ennätys on lokakuussa 2014 Aasian kisoissa Etelä-Korean Incheonissa heitetty 89,15, joka oli myös Aasian ennätys. Zhao voitti tuon kilpailun. Tulos 89,15 sijoittui kauden 2014 maailmanlistan toiselle sijalle. Zhao edusti maataan MM-kisoissa 2013, 2015 ja 2019 joka kerta karsintaan. Ensimmäisen kerran Zhao pääsi yli 80 metrin vuonna 2012.

## Lähteet
* 
* http://www.mtv.fi/sport/yleisurheilu/uutinen/artikkeli/aasian-kisoissa-hurja-keihaskaari-ruuskanen-sai-vaistya/4377022
Jean-Gabriel Pageau

**Jean-Gabriel Pageau** (s. 11. marraskuuta 1992) on kanadalainen jääkiekkoilija, joka edustaa NHL-seura New York Islandersia. Hän on Ottawa Senatorsin neljännen kierroksen varaus . Pageau on kanadanranskalainen. 

## Ura
Pageaun varasi kotikaupungin joukkue Ottawa Senators . Pageaun ammattilaisura alkoi kaudella 2012–2013 Ottawan AHL:ssä pelaavassa farmiseura Binghamton Senatorsissa. 69 pelaamassaan ottelussa Pageau teki seitsemän maalia ja yhteensä 29 pistettä ennen kuin sai kutsun NHL:ään 10. huhtikuuta 2013. Pageau pysyi NHL:ssä kauden loppuun asti tehden kaksi maalia ja neljä pistettä yhdeksässä runkosarjan pelissä. 5. toukokuuta 2013 Pageau teki hattutempun itäisen konfrenenssin neljännenfinaaleiden kolmannessa ottelussa Montreal Canadiensia vastaan. Ottawa voitti pelin 6–1. Hän oli vasta toinen pudotuspeleissä hattutempun tehnyt Senatorsin pelaaja. Ensimmäinen oli Daniel Alfredsson. Siirtotakarajalla helmikuussa 2020 Senators kauppasi Pageaun New York Islandersiin vaihdossa ensimmäisen kierroksen varausvuoroon vuoden 2020 varaustilaisuudessa ja lisäksi kahteen ehdolliseen varausvuoroon. Maaliskuussa 2026 Pageau solmi Islandersin kanssa kolmivuotisen ja yhteensä 14,55 miljoonan dollarin arvoisen jatkosopimuksen.

## Lähteet
* https://www.sportsnet.ca/hockey/nhl/senators-trade-jean-gabriel-pageau-islanders/

### Viitteet
Derek Grant

**Derek Grant** (s. 20. huhtikuuta 1990) on kanadalainen jääkiekkohyökkääjä, joka pelaa NHL-seura Anaheim Ducksin organisaatiossa. Hän on Ottawa Senatorsin neljännen kierroksen varaus .

## Ura
10. maaliskuuta 2011 Grant teki kolmivuotisen tulokassopimuksen Ottawan kanssa. Grant teki ammattilaisdebyyttinsä Ottawan farmijoukkue Binghamton Senatorsissa. Hän oli osa Binghamtonin Calder Cupin voittanutta joukkuetta. Grant teki NHL-debyyttinsä 16. helmikuuta 2013 Toronto Maple Leafsia vastaan. Lokakuussa 2020 Grant teki vapaana agenttina Anaheim Ducksin kanssa kolmevuotisen ja yhteensä 4,5 miljoonan dollarin arvoisen sopimuksen.

## Lähteet
Cody McLeod

**Wesley Cody McLeod** (s. 26. kesäkuuta 1984 Binscarth) on kanadalainen entinen jääkiekkoilija. McLeodin pelipaikka oli vasen laitahyökkääjä. McLeod on 188 senttimetriä pitkä ja painaa 95 kilogrammaa. 

## Pelaajaura
McLeod neljä kautta WHL-juniorisarjassa, mutta häntä ei koskaan varattu NHL:ään. Hän pelasi UHL-, ECHL- ja AHL-sarjoissa muutaman kauden, kunnes teki try out -sopimuksen Colorado Avalancen kanssa vuonna 2007.

McLeod pelasi kaudesta 2007–2008 Colorado Avalanchessa, kunnes hänet kaupattiin tammikuussa 2017 Nashville Predatorsiin. Ensimmäisen ottelunsa Nashvillessa hän pelasi 14. tammikuuta 2017, vanhaa seuraansa Colorado Avalanchea vastaan. Ottelussa McLeod tappeli Jarome Iginlan kanssa, ja teki maalin vain päivä pelaajakaupan jälkeen, vanhassa kotihallissaan.

Tehopisteiden valossa McLeodin paras kausi NHL:ssä on ollut kausi 2008–2009, jolloin hän teki 75 ottelussa tehot 15+5.

Predators laittoi kaudella 2017–2018 McLeodin vapaiden pelaajien waivers-listalle, josta New York Rangers poimi hänet tammikuussa 2018. McLeod palasi Nashvilleen seuraavalla kaudella, kun Rangers kauppasi hänet Predatorsiin vaihdossa varaustilaisuuden varausvuoroon.

## Lähteet

## Aiheesta muualla
*
Juan Sebastián Cabal

**Juan Sebastián Cabal** (s. 25. huhtikuuta 1986 Cali, Kolumbia) on kolumbialainen tennispelaaja. Hänen suurimpia saavutuksiaan ovat maailmanrankingin 14. tila nelinpelissä vuodelta 2018 ja nelinpelin finaalipaikat Ranskan avoimissa 2011 Eduardo Schwankin kanssa ja Australian avoimissa 2018 Robert Farahin kanssa. Oikeakätinen Cabal on 185 senttimetriä pitkä. Cabal voitti yhdessä maanmiehensä Robert Farahin kanssa kultaa Pan-Amerikan kisoissa vuonna 2011 nelinpelistä. Nykyisin hän pelaa nelinpeliä pääosin Farahin kanssa. Cabal osallistui vuoden 2012 kesäolympialaisiin Lontoossa nelinpelissä, mutta jäi tuolloin ensimmäiselle kierrokselle. Kaksinpelissä hänen paras rankingsijoituksensa on 184. vuodelta 2011.

## Lähteet
* http://www.itftennis.com/procircuit/players/player/profile.aspx?playerid=100019101 
* http://www.atpworldtour.com/en/players/juan-sebastian-cabal/c834/overview
Mike Weaver

**Arthur Michael Robert Weaver** (s. 2. toukokuuta 1978) on kanadalainen uransa lopettanut jääkiekkoilija.

## Ura
Varaamaton vapaa pelaaja allekirjoitti sopimuksen Atlanta Thrashersin kanssa 15. kesäkuuta 2000. Hän voitti IHL:n mestaruuden Atlantan yhteistyöseurassa Orlando Solar Bearsissa. Kaudella 2001–2002 Weaver pelasi ensimmäiset 16 NHL-otteluaan. Weaver pelasi suurimman osan Atlantassa viettämistään neljästä kaudesta farmijoukkue Chicago Wolvesissa.

Kesällä 2004 Weaver siirtyi vapaana pelaajana Los Angeles Kingsiin. Työsulkukauden 2004–2005 hän pelasi Kingsin AHL-yhteistyöseurassa Manchester Monarchsissa. Kaudet 2005–2006 ja 2006–2007 NHL:ssä.

8. elokuuta 2007 Weaver teki sopimuksen Pittsburgh Penguinsin kanssa. Ennen kauden 2007–2008 alkua hänet kuitenkin asetettiin waiver-listalle, josta Vancouver Canucks hänet poimi itselleen. Hän pelasi Canucksissa 55 peliä.

Seuraavaksi kaudeksi Weaver siirtyi St. Louis Bluesiin. 

3. elokuuta 2010 Weaver siirtyi St. Louisista vapaaksi pelaajaksi, jollaisena hän teki kahden vuoden ja 1,8 miljoonan dollarin sopimuksen Florida Panthersin kanssa. 

Neljännellä Florida -kaudellaan 2013–2014 Weaver kaupattiin 4. maaliskuuta 2014 Montreal Canadiensiin, joka antoi tilalle viidennen kierroksen varausvuoron .
Fränningen kirkko

**Fränningen kirkko** () on rakennus Ruotsissa Sjöbon kunnassa. Se on valmistunut 1100-luvun lopussa ja on rakennettu romaaniseen tyyliin. Kirkko on pyhitetty aikanaan Marialle ja seitsemälle naispyhimykselle. Kirkossa tehtiin iso remontti vuonna 1941, jolloin vuonna 1622 valmistuneen saarnastuolin alkuperäiset värit palautettiin. Punertavasta marmorista tehty kastemalja on yhtä vanha kuin kirkkokin.

## Lähteet
* Fränninge kyrka
Panu Pulma

**Panu Tapio Pulma** (s. 2. lokakuuta 1952 Kajaani) on suomalainen historiantutkija ja dosentti vuodesta 1986. Hän on ollut Helsingin yliopiston Suomen ja Pohjoismaiden historian yliopistonlehtori vuodesta 2002 alkaen. Sitä ennen hän toimi akatemiatutkijana sekä teki professorin ja apulaisprofessorin sijaisuuksia Helsingin ja Joensuun yliopistoissa. 

Pulma on tutkinut muun muassa yhteiskunnan vähäosaisten historiaa. Hän on julkaissut Suomen lastensuojelun historian, Kajaanin historian ja laajaan tutkimushankkeeseen perustuneen Suomen romanien historian.
## Lähteet

## Aiheesta muualla
* Panu Pulma 375 humanistia -sivustolla 3.2.2015, Helsingin yliopiston humanistinen tiedekunta
Once More ’Round the Sun

**Once More ’Round the Sun** on yhdysvaltalaisen heavy metal -yhtye Mastodonin kuudes studioalbumi. Albumi julkaistiin 24. kesäkuuta 2014 levymerkillä Reprise Records.

Albumi debytoi Suomen virallisen listan sijalla 1.

## Kappaleet
#
#
#
#
#
#
#
#
#
#
#

## Kokoonpano
* Troy Sanders – laulu, bassokitara
* Brent Hinds – laulu, kitara
* Brann Dailor – laulu, rummut
* Bill Kelliher – kitara

### Muut tekijät
* Nick Raskulinecz – tuottaja
* Ted Jensen – masteroija
* Scott Kelly – laulu kappaleessa "Diamond in the Witch House"
* Gary Lindsey (kertosäe) & The Coathangers (loppu) – muu taustalaulu kappaleessa "Aunt Lisa"
* Valient Himself – taustalaulu (kappale "Asleep in the Deep")
* Isaiah "Ikey" Owens – syntetisaattori (kappale "Asleep in the Deep")

## Arvostelut
* AllMusic: 
* Imperiumi.net: 
* Kaaoszine: 9/10
* Metacritic: 78/100
* Metalliluola: 9/10
* Pitchfork: 6.3/10
* Sputnikmusic: 4.1/5
* Rumba: 
* Soundi: 

## Lähteet

## Aiheesta muualla
* ''Once More 'Round the Sun'' discogs.com -sivustolla
*
Maggie (televisioelokuva)

**Maggie** on vuonna 1986 ensiesitetty Waris Husseinin ohjaama yhdysvaltalainen televisioelokuva, jonka pääosissa ovat Stefanie Powers, Ava Gardner ja Ian Ogilvy. Televisioelokuva on genreltään mysteerikomedia, ja se kertoo yläluokkaisesta lontoolaislesken Maggie Webbistä, jonka edesmennyt aviopuoliso ei jätä hänelle ison talon lisäksi muuta kuin suuren verovelan, minkä johdosta hyvään elämään tottunut Maggie joutuu töihin. Diane Webbin rooli jäi Gardnerin viimeiseksi roolityöksi. Televisioelokuva kuvattiin Lontoossa, ja se ensiesitettiin Yhdysvalloissa 19. heinäkuuta vuonna 1986.

## Näyttelijät

## Lähteet

## Aiheesta muualla
*
Walter Chiari – Fino all’ultima risata

**Walter Chiari – Fino all’ultima risata** on vuonna 2012 ensiesitetty Enzo Monteleonen ohjaama italialainen televisioelokuva, joka kertoo näyttelijä Walter Chiarin elämästä. Komediallisen elämäkertaelokuvan päärooleissa ovat Alessio Boni, Bianca Guaccero ja Anna Drijver. Televisioelokuva esitettiin Italiassa kahdessa osassa 26. ja 27. helmikuuta vuonna 2012.

## Näyttelijät

## Aiheesta muualla
* 
*
Regina Roma

**Regina Roma** (DVD-julkaisussa *Regina*) on Jean-Yves Praten ohjaama saksalais-italialainen independent-elokuva vuodelta 1982. Elokuva on genreltään draama, ja sen pääosissa ovat Ava Gardner ja Anthony Quinn. *Regina Roma* kertoo tukehduttavasta äidistä (Gardner), joka pitää keski-ikäistä poikaansa (Sharkey) tiukasti emotionaalisessa napanuorassa.

*Regina Roma* jäi Ava Gardnerin viimeiseksi elokuvaksi. *Regina Roma* pääsi teatterilevitykseen Italiassa ja Saksassa, mutta Yhdysvalloissa se julkaistiin suoraan videolle. Elokuva julkaistiin vuosina 1999 ja 2003 DVD:lle.

## Näyttelijät

## Lähteet

## Aiheesta muualla
* 
*
Leviathan (albumi)

**Leviathan** on yhdysvaltalaisen heavy metal -yhtye Mastodonin toinen studioalbumi. Se julkaistiin 31. elokuuta 2004 levymerkillä Relapse Records. Albumi on yhtyeen ensimmäinen konseptialbumi, jonka elementtinä on vesi. Albumi on myynyt Yhdysvalloissa yli 106&nbsp;000 kappaletta. Albumi voitti Revolver-, Kerrang!- ja Terrorizer-lehtien vuoden albumi-tittelin.

Albumi on ottanut runsaasti vaikutteita Herman Melvillen romaanista *[[Moby Dick]]*. Kappaleista "Iron Tusk", "Blood and Thunder" sekä "Seabeast" kuvattiin musiikkivideot.

## Kappaleet
#
#
#
#
#
#
#
#
#
#
#

## Kokoonpano
* Troy Sanders – bassokitara, laulu
* Brent Hinds – kitara, laulu
* Bill Kelliher – kitara, taustalaulu
* Brann Dailor – rummut

### Vierailevat muusikot
* Scott Kelly (Neurosis) – sanoitukset ja laulu kappaleessa "Aqua Dementia"
* Neil Fallon (Clutch) – laulu kappaleessa "Blood and Thunder"
* Matt Bayles – urut kappaleessa "Joseph Merrick"
* Phil Peterson – sello kappaleessa "Aqua Dementia"

### Muut tekijät
* Matthew F. Jacobson – vastaava tuottaja
* Alan Douches – masteroija
* Paul A. Romano – grafiikka, design

## Arviot
* Allmusic: 
* Blender: 
* Desibeli.net: 
* Imperiumi.net: 
* Pitchfork Media: 8.5/10

## Aiheesta muualla
* Leviathan discogs.com -sivustolla
* 

## Lähteet
Anna Drijver

**Anna Drijver** (s. 1. lokakuuta 1983 Haag, Etelä-Hollanti, Alankomaat) on alankomaalainen näyttelijä ja malli.

Drijver on saanut ballerinan koulutuksen, ja 15-vuotiaasta asti hän on työskennellyt mallina. Drijver valmistui Amsterdamin teatterikoulusta vuonna 2008. Hän on esiintynyt muun muassa elokuvissa *[[Bride Flight]]* (2008), *[[Stricken – eräänlaista rakkautta]]* (2009) ja *[[Loft (elokuva)|Loft]]* (2010). Drijver on esiintynyt lisäksi useissa alankomaalaisissa televisiosarjoissa. Hän on avoliitossa näyttelijä Benja Bruijningin kanssa.

## Aiheesta muualla
* Anna Drijverin kotisivut
*
Björn Smeds

**Björn Smeds** (16. marraskuuta 1915 Loviisa – 21. maaliskuuta 1952 Helsinki) oli suomalainen toimittaja, joka vaikutti 1930-luvulla kansallissosialistisissa järjestöissä. Smeds julkaisi Ruotsissa kaksi kirjaa salanimillä *Erik Grönberg* ja *Roland Rönneck*.

Björn Smedsin vanhemmat olivat urheiluvaikuttaja, liikemies, voimistelija ja olympiamitalisti Viktor Reinhold Smeds ja Aina Maria Niska (1880–1962). Aina Niska oli salakuljettajana tunnetun Algot Niskan sisar.

Smeds oli 1930-luvulla mukana Arvi Kalstan johtamassa kansallissosialistisessa Suomen Kansan Järjestössä. SKJ:n hajottua Smeds perusti elokuussa 1936 Suomen Työrintama-puolueen yhdessä Yrjö Raikkaan ja Sven B. Oksasen kanssa. Puolue toimi vuoteen 1939 saakka. Smeds toimi Kustannus Oy Vasaran julkaiseman *[[Siniristi]]*-lehden päätoimittajana 1939.
__NOTOC__
## Teoksia
Salanimellä *Erik Grönberg*:
* *Jag var Gestapos agent*. Natur och Kultur, Stockholm 1944
Salanimellä *Roland Rönneck*:
* *Gestapo i Sverige: Spionroman.* Grehams förlag, Stockholm 1945

## Lähteet
* ''Svenskt författarlexikon 2: 1941–1950'', s. 552. Projekt Runeberg.
* Geni.com: Björn (Pekka) Smeds.

### Viitteet
Do You Want to Dance

**Do You Want to Dance** on Bobby Freemanin kirjoittama ja levyttämä musiikkikappale vuodelta 1958. Kappale sijoittui Yhdysvaltain Billboard Hot 100 -listalla sijalle viisi. Kappaleen teema on aikakaudelleen tyypillinen; siinä pyydetään tyttöä tanssimaan.

Myös Cliff Richard on tehnyt kappaleesta kuuluisan version. Muita levyttäjiä ovat olleet muun muassa Del Shannon, The Beach Boys, The Mamas & the Papas, Bette Midler ja Ramones.

## Hurriganesin versio

Suomalainen Hurriganes-yhtye julkaisi kappaleesta cover-version vuonna 1973.

Kappale äänitettiin Finnlevyn studioilla Helsingissä vuoden 1973 lopulla. Single ilmestyi joulukuun lopulla 1973. Se muodostui hitiksi kasvattaen yhtyeen ihailijapohjaa entisestään. Single nousi listalle tammikuussa 1974, ja oli korkeimmillaan kolmannella sijalla.

Tapio Korjus arvioi singleä helmikuun 1974 *[[Intro (lehti)|Introssa]]*:

Singlen B-puolella on yhtyeelle tyypillisempi, rhythm and blues -tyylinen kappale ”True Fine Mama”, joka on alun perin Little Richardin tuotantoa.

## Kokoonpano
*Remu Aaltonen – laulu, rummut
*Cisse Häkkinen – bassokitara
*Albert Järvinen – kitara

## Lähteet
Dynamiittii

**Dynamiittii** on Diandran 24. lokakuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 12:nneksi. Albumi on saavuttanut suoratoiston ja varsinaisen levymyynnin yhdistämällä kultalevyn.

Albumin ensimmäinen single ”Paha poika” julkaistiin 13. kesäkuuta 2014. Kappale sijoittui parhaimmillaan Suomen virallisen singlelistan ensimmäiseksi ja latauslistan yhdeksänneksi. Elokuussa 2014 single myi kultaa. Toinen single ”Onni on” julkaistiin 22. syyskuuta 2014.

## Kappaleet

## Arvostelut
* Keskisuomalainen: *negatiivinen*

## Lähteet
Pikkulampikorento

**Pikkulampikorento** (*Leucorrhinia dubia*) on lampikorentoihin kuuluva Suomessa yleinen sudenkorento.

## Ulkonäkö ja koko

Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun.

Pikkulampikorennon takaruumiin pituus on 21–27&nbsp;mm ja takasiiven pituus 23–28&nbsp;mm.

## Levinneisyys ja elinympäristö

Pikkulampikorento on yleinen pohjoisessa Euroopassa ja luoteisessa Aasiassa. Laji esiintyy etelämmässä reliktinä. Lajia tavataan melkein koko Suomessa yleisenä. Suorantojen alueilla laji elää useimmiten lähes varmasti.

Laji elää enimmäkseen suoalueiden lammilla ja muilla suorantaisilla lammilla ja järvillä sekä muun muassa sorakuoppien lampareilla.

## Elintavat

Pikkulampikorennon lentoaika on toukokuun lopulta elokuun lopulle. Päälentoaika on kesäkuun puolivälistä heinäkuun loppupuolelle.

## Lähteet

## Aiheesta muualla
* Pikkulampikorento Korentowikissä
Luettelo Ontarion kunnista

**Luettelo Ontarion kunnista** kattaa Kanadan provinssin Ontarion kunnat. Ontariossa on kaksinkertainen kuntajärjestelmä. Ylemmällä tasolla ovat aluekunnat, jotka jakautuvat kuntiin. Lisäksi on olemassa yhden tason kuntia jotka toimittavat sekä kuntien että aluekuntien tehtävät. Ontariossa on siis kolme kuntatyyppiä. Kuntia on Ontariossa yhteensä 444.

Kunnallishallinto kattaa ainoastaan 17 % provinssin pinta-alasta. Samalla kuitenkin 99 % provinssin väestöstä asuu jossakin kunnassa. Paikallishallinto kuntien ulkopuolella on järjestetty piireittäin. Ontarion kymmenen piiriä tarjoaa välttämättömimmät aluekuntien ja kuntien palvelut pohjoisen harvaanasutuilla alueilla.

Ontariossa on aluekuntia 30, yhden tason kuntia 173 ja kuntia 241. Ontarion kuntalain mukaan aluekunnat voivat käyttää nimitystä *county*, *regional municipality* tai *district municipality*. Kunnat voivat käyttää nimitystä *city*, *town*, *township* ja *village*.

## Aluekunnat

## Yhden tason kunnat

## Kunnat

## Piirit

Ontarion piirit eivät ole kunnallisyksiköitä, vaikka niillä on pieniä hallinnollisia tehtäviä.

## Lähteet

## Aiheesta muualla
*Ontario Municipalities Association of Ontario Municipalities
*Ontarion kuntaliitokset  Ministry of Municipal Affairs and Housing
Orjuuden lakkauttamisen aikajana

Tämä on **aikajana [[Orjuus|orjuuden]] ja [[Maaorjuus|maaorjuuden]] [[Abolitionismi|lakkauttamisen]] historiasta**.

## Aikajana
### Antiikin aika

### Keskiaika

### 1500–1700 (varhainen uusi aika)

### 1700–1800 (myöhäinen uusi aika)

### 1800–1829

### 1830–1849

### 1850–1899

### 1900–nykyaika

## Lähteet
Realisaatiosaneeraus

**Realisaatiosaneeraus** on yrityssaneeraus, jossa tytäryhtiön liiketoiminta ja omaisuus myydään konsernin uudelle perustettavalle yhtiölle. Realisaatiosaneeraus muistuttaa konkurssia, mutta se tehdään konsernin sisäisesti, emoyhtiön alaisuudessa, eivätkä emoyhtiön omistajat sinänsä menetä omistustaan, kuten konkurssissa. Tytäryhtiön myyntiä kokonaisuutena konsernin uudelle yhtiölle kutsutaan liiketoimintakaupaksi. Liiketoimintakaupasta saatava kauppasumma tulee tytäryhtiölle ja sillä tyypillisesti lyhennetään sen velkoja.
Liiketoimintakauppa

**Liiketoimintakauppa** eli **substanssikauppa** on yrityskauppa, jossa yhtiö myy liiketoimintansa. Liiketoimintakaupassa myyjänä on yhtiö, ei yrittäjä, ja kaupasta saatavat rahat tulevat yhtiölle. Liiketoimintakaupassa ostaja yleensä ostaa liiketoiminnan sekä sen käyttö‐ että vaihto-omaisuuden, jotka tarvitaan liiketoiminnan jatkamiseen. Liiketoimintakaupassa kauppasumma jää liiketoiminnan myyvään yhtiöön ja rahojen siirtäminen haluttaessa yksityiseen käyttöön pitää suunnitella erikseen. Saamallaan kauppasummalla 

yhtiö voi maksaa pois velkojaan. Liiketoimintakauppa toteutetaan realisaatiosaneerauksessa.

## Katso myös
*Osakekauppa
*Sukupolvenvaihdos
SMS S113

**SMS S113** oli Saksan keisarikunnan laivaston S113-luokan torpedovene, joka tilattiin ensimmäisen maailmansodan aikana. Se valmistui sodan loputtua, jolloin alus luovutettiin sotakorvauksena Ranskalle. Alus liitettiin Ranskan merivoimiin nimellä *Amiral Sénès*.

## Valmistus

Alus tilattiin 1916 Elbingistä F. Schichaulta ja sen köli laskettiin vesille telakkanumerolla 983. Alus laskettiin vesille 31. tammikuuta 1918 ja se valmistui 5. elokuuta 1919.

## Palvelus
Alus aloitti palveluksensa Reichsmarinessa, jonka alusluettelosta se poistettiin 5. marraskuuta 1919. Alus luovutettiin 23. toukokuuta 1920 Cherbourgissa sotakorvauksena Ranskalle, joka liitti sen laivastoonsa nimellä *Amiral Sénès*. Alus siirrettiin maalilaivaksi 1936 ja se upposi 19. heinäkuuta 1938 *[[FS Marseillaise (1935)|Marseillaisen]]*, *[[FS Jean de Vienne (1935)|Jean de Viennen]]* ja *[[FS La Galissonnière (1933)|La Galissonnièren]]* maalina.

## Lähteet
*
*

### Viitteet
Marja-Terttu Tolamo

**Marja-Terttu Tolamo** (vuoteen 1930 **Topelius**, 10. maaliskuuta 1915 Kangasniemi – 9. kesäkuuta 2000 Kauniainen) oli suomalainen teologi ja runoilija, joka teki elämäntyönsä Suomen Raamattuopiston apulaisjohtajana ja *[[Herää valvomaan]]* -lehden toimitussihteerinä. 

Kangasniemellä syntyneen ja kolmivuotiaana Mikkeliin muuttaneen Tolamon vanhemmat olivat liikemies Viktor Topelius ja Antonia Schultz. Tolamo valmistui ylioppilaaksi Mikkelin tyttökoulusta vuonna 1934 ja suoritti *Sacri ministerii candidatus* -tutkinnon Helsingin yliopistossa vuonna 1940. Tolamo toimi Suomen Raamattuopiston johtajattarena vuosina 1945–1962 ja apulaisjohtajana vuosina 1962–1980 sekä Suomen Raamattuopiston Kustannus Oy:n toimitusjohtajana vuosina 1980–1984. Vuosina 1970–1987 hän oli *Herää valvomaan* -lehden toimitussihteerinä. Hänet tunnetaan hengellisistä runoistaan, joista yksi on myös nykyisessä Suomen ev. lut.kirkon virsikirjassa virtenä numero 544 (Herra Jeesus, anna minun).

## Runokokoelmia
**Sävel yksi vain* (1957)
**Tyhjä käsi* (1963)
**Suoraan rungosta* (1967)
**Matkalla kotiin* (1983)
**Mantelipuu kukkii* (1990)
**Elämän kangas* (1995)
**Helmet* (2009, toim. Mikko Nurmi)

## Muita teoksia
* *Opi tuntemaan Raamattusi* (1950)
* *Sana Sinulle, jolla on vaikeaa* (1968)
* *Aabraham* (1972)
* *Armon ylistyslaulu* (1977)
**Opeta meitä rukoilemaan* (1979)
## Lähteet
Golden Hour of Jimmy James and The Vagabonds

**Golden Hour of [[Jimmy James]] And The Vagabonds** on Pye Recordsin julkaisema ja Englannissa tehty kokoelmalevy vuodelta 1979. Levy on osa Pyen *Golden Hour* -sarjaa. Äänitykset ovat vuosilta 1968, 1975, 1976 ja 1979.

Tuottajana on toiminut Biddu (Subiddu Music Ltd.) ja kappaleen "Red Red Wine" osalta John Schroeder. Biddu on osallistunut myös useiden kappaleiden kirjoittamiseen.

Albumilla on mm. kappale "Now Is the Time", joka singlejulkaisuna oli brittilistalla parhaimmillaan sijalla viisi 21. elokuuta 1976.

## Kappaleet

Kappaleet Subiddu / (Chappell) (1, 2, 4, 5, 7, 8), ATV Music Ltd (3), Humber Music / Carlin (6). 

Kappaleet Subiddu / (Chappell) (1, 4–6), Carlin Music (2), Essex Music Int (3), Subiddu / (Chappell) / Geronimo Music (Rondor) / Roker Music (7), London Tree Music (8), Acuff Rose Music (9). 

LP-levyn etiketeissä on annettu kappaleille vaihtoehtoiset nimet "You Don’t Stand a Chance (If You Can’t Dance)", "I’ll Go Where Your Music Takes Me", "Dancing to the Music of Love" ja "Till I Can’t Take Anymore".

## Lähteet
* LP-levy *Golden Hour of Jimmy James And The Vagabonds* (Pye Records Golden Hour GH 679, 1979)

### Viitteet

## Aiheesta muualla
*
Lone Star

**Lone Star** voi tarkoittaa ainakin seuraavia:

* *[[Kohtalon tähti]]* (*Lone Star*),  Vincent Shermanin ohjaama elokuva vuodelta 1952
* *[[Lone Star (vuoden 1996 elokuva)|Lone Star]]*, John Saylesin ohjaama elokuva vuodelta 1996
* Lone Star, vuosina 1975–1978 toiminut walesilainen rockyhtye.
Osakekauppa

**Osakekauppa** eli **omistuskauppa** on yrityskauppa, jossa myydään yhtiön omistukseen oikeuttavat osakkeet. Yrittäjä saa osakkeet myymällä yrityksestään suurin piirtein hinnan, josta on vähennetty velat. Osakekaupassa kauppasumma tulee yrittäjälle itselleen. Osakekaupassa ostaja ottaa vastatakseen yhtiön sopimukset, keskeneräiset työt ja mahdolliset aiempien urakoiden ja töiden vastuut. Osakekauppaa ei pidetä liikkeen luovutuksena siinäkään tapauksessa, että kaupan kohteena on yhtiön koko osakekanta, koska työntekijöiden työnantaja ei vaihdu osakekaupan yhteydessä, vaan työnantajana on koko ajan sama yhtiö. 

## Katso myös
*Liiketoimintakauppa
*Sukupolvenvaihdos
Lütjens-luokka

**Lütjens-luokka** eli **tyyppi 103** oli Saksan laivaston kolmen aluksen muodostama hävittäjäluokka.

## Alukset

Alukset sijoitettiin valmistuttuaan Kieliin 1. hävittäjälaivueeseen ().

## Lähteet

*

### Viitteet
Embun kieli

**Embu** on Keniassa asuvien embujen puhuma bantukieli. Sitä puhui vuonna 1994 äidinkielenään 429000 ihmistä. Embun läheisimmät sukulaiskielet ovat kikuju ja mwimbi-muthambi.

## Lähteet
Kamban kieli

**Kamba** on Keniassa asuvien kambojen puhuma bantukieli. Sitä puhui vuoden 2009 väestönlaskennassa äidinkielenään  ihmistä. Kamban läheisin sukulaiskieli on dhaiso.

## Lähteet
Kikujun kieli

**Kikuju** on Keniassa asuvien kikujujen puhuma bantukieli. Sitä puhui vuoden 2009 väestönlaskennassa äidinkielenään 6623000 ihmistä. Kikujun läheisimmät sukulaiskielet ovat embu ja mwimbi-muthambi.

## Lähteet
Just Dance (videopeli)

**Just Dance** on Ubisoftin kehittämä ja julkaisema tanssipeli, joka julkaistiin alun perin Pohjois-Amerikassa 17. marraskuuta 2009. Se on samannimisen pelisarjan ensimmäinen osa.

Pelissä tanssitaan käyttämällä Wii Remotea. Peli sisältää kolme erilaista pelitilaa. Moninpelaaminen on mahdollista.

Pelillä on GameRankingsissa keskiarvona 48,41&nbsp;% ja Metacriticissä 49/100.

## Lähteet
Hupan kieli

**Hupa** on Pohjois-Amerikan hupa-intiaanien puhuma uhanalainen athabasca-kieli. Valtaosa hupista on siirtynyt käyttämään englantia, ja hupan kieltä puhuu äidinkielenään enää 12 ihmistä Pohjois-Kalifornian Hoopa Valley -reservaatissa. Hupa on sukua jo kuolleille katon, mattolen ja wailakin kielille.

## Lähteet
Hamburg-luokka

**Hamburg-luokka** eli **tyyppi 101** oli Saksan laivaston neljän aluksen muodostama hävittäjäluokka. Alukset oli suunniteltu Itämerellä tapahtuviin sotatoimiin, joissa aseistus ja nopeus oli merikelpoisuutta merkityksellisempää.

## Alukset
Stülckenin telakka sai tilauksen suunnitella ja valmistaa alukset. Telakka oli kokematon sotalaivojen rakentamisessa ja se sai tilauksen, koska perinteiset sotalaivojen valmistamisesta vastanneet telakat olivat täysin työllistettyjä kauppalaivaston hankinnoista.

Alusten aseistuksena oli ainoastaan tykkejä, kunnes taistelukykyä parannettiin 1976–1978 asentamalla aluksille ohjukset. Samalla alustyyppi päivitettiin tyypiksi 101A. Yksi 100 millimetrin tykki korvattiin kahdella Exocet-ohjusten laukaisualustalla ja Boforsit korvatiin Bredan 40 millimetrin tykein. Lisäksi torpedoputket poistettiin. Samassa yhteydessä modernisoitiin taistelunjohtokeskus, tutkat ja komentosilta.

Alukset sijoitettiin valmistuttuaan Wilhelmshaveniin 2. hävittäjälaivueeseen ().

## Lähteet
*

### Viitteet
Risteysasema (elokuva)

**Risteysasema** () on vuonna 1956 ensi-iltansa saanut George Cukorin ohjaama yhdysvaltalais-brittiläinen romanttinen draamaelokuva, jonka pääosissa ovat Ava Gardner ja Stewart Granger. Gardner näyttelee anglointialaista Victoria Jonesia toisen maailmansodan jälkitapahtumiin ja Brittiläiseen Intiaan sijoittuvassa tarinassa, ja Granger näyttelee armeijan eversti Rodney Savagea. Kriitikoilta ylistyksen saanut Gardner sai roolisuorituksestaan BAFTA-ehdokkuuden vuonna 1957. Freddie Young sai British Society of Cinematographersin parhaan elokuvaajan palkintoehdokkuuden vuonna 1956.

*Risteysasema* perustuu John Mastersin romaaniin *[[Bhowani Junction]]* (1954), jonka pohjalta Sonya Levien ja Ivan Moffat laativat elokuvan käsikirjoituksen. Elokuvan tuottajana oli Pandro S. Berman ja tuotantoyhtiönä Metro-Goldwyn-Mayer.

## Juoni

*Risteysasema* sijoittuu vuoden 1947 Intiaan, joka on toisen maailmansodan jälkeen alkanut hiljalleen itsenäistyä, kun britit on pikkuhiljaa luopumassa vallastaan. ”Siirtomaaherrat” yrittävät kuitenkin vielä ylläpitää jonkinlaista järjestystä ennen lopullista vetäytymistään, kun kansallismieliset alkavat terrorisoida. Anglointialaiset, ”puoliveriset”, ovat ristiriitaisissa tuntemuksissa, koska heitä ei hyväksytä britteihin eikä intialaisiin. *Risteysasema* kertoo anglointialaisesta Victoria Jones -naisesta, joka rakastuu brittieversti Rodney Savageen.

## Näyttelijät

## Tuotanto

Elokuvan tarina sijoittuu Pohjois-Intiaan, ja tuotantoyhtiö MGM olisi halunnut kuvata elokuvan siellä, mutta Intian hallitus vaati elokuvantekijöiltä hallituksen hyväksynnän käsikirjoitukseen ja määräsi korkean verotuksen. MGM päätti kuvata elokuva Pakistanissa, missä hallitus oli myönteinen ja toivotti elokuvantekijät tervetulleiksi. *Risteysaseman* kuvaukset alkoivat maaliskuussa 1955, ja sitä kuvattiin Pakistanin Lahoressa ja Englannin Lontoossa ja Hertfordshiren Borehamwoodissa sijaitsevilla MGM:n brittistudioilla. Elokuvan kuvaukset saatiin päätökseen heinäkuussa 1955.

## Julkaisu ja vastaanotto
*Risteysasema* sai Yhdysvaltain ensi-iltansa 1. toukokuuta vuonna 1956. Maanlaajuiseen teatterilevitykseen elokuva pääsi 8. kesäkuuta 1956. Elokuvan levityksestä vastasi sen tuotantoyhtiö Metro-Goldwyn-Mayer. Suomessa elokuva sai ensi-iltansa 2. marraskuuta 1956. Ilmestymisvuonnaan elokuva tuotti 2 075 000 dollaria Yhdysvalloissa ja 2 800 000 miljoonaa ulkomailla. Studio jäi 933 000 dollarin verran tappiolle. Huonosta kaupallisesta menestyksestä huolimatta elokuva oli arvostelumenestys. Rotten Tomatoes -sivuston mukaan kriitikoiden arvosteluista sata prosenttia on myönteisiä perustuen viiteen arvosteluun.

*Risteysasema* on julkaistu sekä VHS:lle että DVD:lle Warner Bros. julkaisi elokuvan DVD:nä 23. maaliskuuta vuonna 2009.

## Lähteet

## Aiheesta muualla

* 
* 
*
Liikkeen luovutus

**Liikkeen luovutus** on työsopimuksiin ja yrityskauppoihin liittyvä käsite, jolla tarkoitetaan tilannetta, jossa tietty pysyväksi organisoitu taloudellinen kokonaisuus, kuten yritys, vaihtaa omistajaa ja liikkeen toiminta jatkuu. Liikkeen luovutus tarkoittaa sitä, että yritys tai sen toiminnallinen osa luovutetaan toiselle yritykselle. Julkisella sektorilla liikkeen luovutus voi esimerkiksi tarkoittaa sitä, että virasto tai sen osa yhtiöitetään tai toiminta ulkoistetaan.

Liikkeen luovutuksessa työntekijöiden siirtymistä koskevan pääsäännön mukaan työntekijät siirtyvät vanhoina työntekijöinä uuden työnantajan palvelukseen niin, että heidän työsuhteeseen liittyvät etuutensa eivät heikkene. Osakekauppaa ei pidetä liikkeen luovutuksena siinäkään tapauksessa, että kaupan kohteena on yhtiön koko osakekanta, koska työntekijöiden työnantaja ei vaihdu osakekaupan yhteydessä, vaan työnantajana on koko ajan sama yhtiö.

Liikkeen luovutusta säätelee EY:n liikkeen luovutusdirektiivi 2001/23/EY. Liikkeen luovutusta koskevan direktiivin mukaan liikkeen luovutuksena ei pidetä hallintoviranomaisten uudelleen organisointia eikä hallinnollisten tehtävien siirtoa hallintoviranomaiselta toiselle.
Kinaldiini

**Kinaldiini** eli **2-metyylikinoliini** (C10H9N) on heterosyklinen aromaattinen yhdiste. Yhdistettä käytetään orgaanisissa synteeseissä valmistettaessa muun muassa lääkkeitä ja väriaineita.

## Ominaisuudet
Huoneenlämpötilassa kinaldiini on väritöntä tai kellertävää nestettä. Yhdiste liukenee vain hyvin niukasti veteen ja paremmin orgaanisiin liuottimiin kuten etanoliin, asetoniin, dietyylieetteriin ja kloroformiin. Yhdisteen metyyliryhmä on aktivoitunut siten, että se voi reagoida kondensaatiolla aldehydien tai ketonien kanssa. Yhdisteen klooraus etikkahappoliuoksessa fosforipentoksidin läsnä ollessa johtaa 2-(trikloorimetyyli)kinoliiniin.

## Valmistus ja käyttö
Kinaldiinia esiintyy pieniä määriä kivihiilitervassa, josta sitä voidaan eristää ja puhdistaa. Yhdistettä valmistetaan myös synteettisesti ja käytettyjä menetelmiä ovat asetonin ja o-aminobentsaldehydin välinen kondensaatio emäksisissä olosuhteissa tai asetaldehydin tai krotonaldehydin kuumennus aniliinin kanssa suolahappo- tai rikkihappopitoisessa liuoksessa. Tuote voidaan puhdistaa muodostamalla siitä kompleksi sinkkikloridin kanssa ja tämä kompleksi saostuu emäksisistä liuoksista.

Kinaldiinia käytetään muiden orgaanisten yhdisteiden kuten väriaineiden ja lääkkeiden synteeseissä. Yhdisteestä valmistetaan muun muassa syaniinivärejä kuten pinasyanolia ja kinoftaliinivärejä kuten kinoliinikeltaista ja kinaldiinipunaista. Kinaldiinia voidaan käyttää sen sulfaattisuolana kalojen nukuttamiseen ja tainnuttamiseen. Sitä käytetään muun muassa trooppisten kalojen keräämiseen.

## Lähteet

## Aiheesta muualla
*Human Metabolome Database (HMDB): Quinaldine 
*ChemBlink: Quinaldine
Slevin kieli

**Slevi** on Kanadan orjaintiaanien puhuma athabasca-kieli. Kieli voidaan jakaa maantieteellisesti eristäytyneisiin pohjois- ja eteläslevin murteisiin. Molemmilla on virallisen kielen asema Kanadan Luoteisterritorioiden provinssissa.

## Lähteet
Sami Rantala

**Sami Rantala** (s. 19. elokuuta 1986) on suomalainen futsalpelaaja. Hän edusti kaudella 2013–2014 Futsal-Ykkösen Pori Futsalia.

Rantala on pelannut Suomen futsalmaajoukkueessa neljä ottelua. Hän on edustanut seuratasolla myös PoPaa ja FC Jazzia.

Rantala pelaa myös jalkapalloa, jossa hän kaudella 2014 edusti Kolmosen Musan Salamaa. Hän on pelannut MuSassa 105 Kakkosen ottelua, joissa hän on tehnyt 36 maalia. Kaudella 2013 hän oli 18 maalillaan sarjan läntisen lohkon toiseksi paras maalintekijä Närpes Kraftin Jonas Granforsin (21) jälkeen.

## Tilastot
Jalkapallo-ottelut ja maalit Palloliiton alaisissa sarjoissa. Päivitetty 3. heinäkuuta 2016.
* 2007 Musan Salama (Kakkonen), 18 (1)
* 2010 Musan Salama (Kakkonen), 26 (3)
* 2013 Musan Salama (Kakkonen), 25 (18)
* 2015 Musan Salama (Kakkonen), 27 (11)
* 2016 Musan Salama (Kakkonen), 9 (3)
** Kakkonen yht. 105 (36)

## Lähteet
Mölders (D186)

**Mölders** (runkonumero D186) oli Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä.

## Valmistus

Alus tilattiin 3. maaliskuuta 1965 Mainesta Yhdysvalloista Bath Iron Worksilta, missä köli laskettiin 12. huhtikuuta 1966. Alus laskettiin vesille 13. huhtikuuta 1967 ja otettiin palvelukseen 23. helmikuuta 1969.

## Palvelus
*Mölders* liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 23. toukokuuta 2003, jonka jälkeen se museoitiin. Alus on Wilhelmshavenissa Deutsches Marinemuseumissa.

## Lähteet

*

### Viitteet
Koyra chiinin kieli

**Koyra chiini** on songhaikieli, jota puhutaan Malissa Timbuktun alueella ja Ségoun alueen koillisosassa. Sitä puhui SIL Internationalin mukaan äidinkielenään  ihmistä vuonna 1999.

## Lähteet
Lusain kieli

**Lusai** eli **mizo** on tiibetiläis-burmalainen kieli, jota puhutaan Koillis-Intiassa, Myanmarissa ja Bangladeshissa. Sillä on kansalliskielen asema Intian Mizoramin osavaltiossa.

Suuri osa lusain noin 700 000 puhujasta asuu Mizoramissa, mutta sitä puhutaan Intiassa myös Assamin, Manipurin, Nagalandin ja Tripuran osavaltioissa. Myanmarin lusain puhujat asuvat Chinin osavaltiossa lähellä Intian rajaa.

Lusaita kirjoitetaan nykyisin pääasiassa latinalaisilla kirjaimilla, mutta myös bengalilaista kirjaimistoa käytetään.

## Lähteet

## Aiheesta muualla
*
Rwan kieli

**Rwa** on Tansaniassa Meru-vuoren ympäristössä puhuttu bantukieli. Sitä puhuu äidinkielenään 90000 ihmistä. Rwan läheinen sukukieli on machame.

## Lähteet
Machame

**Machame** on Tansaniassa Kilimanjaron, Arushan ja Manyaran alueilla puhuttu bantukieli. Sitä puhuu äidinkielenään 300&nbsp;000 ihmistä. Machamen läheisin sukulaiskieli on rwa.

## Lähteet